Územná organizácia DPO SR Martin

Kuzmányho 36, 03601 Martin

*Mobil 0918 790 352, e-mail:* [*dpoovmartin@dpoovmartin.sk*](mailto:dpoovmartin@dpoovmartin.sk)



P R O P O Z Í C I E

Turčianskej ligy mladých hasičov

/ TL MH /

Turčianska liga mladých hasičov je celookresná viackolová súťaž s cieľom osloviť mládež, učením a poznávaním súčasnej problematiky Ochrany pred požiarmi, vychovať adekvátnych nástupcov dobrovoľných hasičov v našom okrese.

Garant: Územná organizácia DPO SR M a r t i n

Podpora: Žilinský samosprávny kraj

Pravidlá :

* Požiarny útok s vodou –. Disciplínu plní 8 členov družstva. Súťažné družstvo si naukladá potrebné náradie na základňu 2x2 metre, v prípravnom čase 5 minút. Kolektívu mladých hasičov môže pomáhať pri príprave základne len vedúci kolektívu, ktorý bude označený reflexnou vestou. Požiarnu striekačku na základňu uložia dospelé osoby. Medzera medzi náradím je na kontrolnú šablónu. Družstvo vykonáva požiarny útok cez pretlakový ventil, ktorý je nadstavený na 0,3 Mpa, ktorý pripevní výlučne rozhodca disciplíny požiarny útok. Čerpadlo musí byť zavodnené za pomoci vývevy. Družstvo vykoná disciplínu požiarny útok s vodou ľubovoľným spôsobom. Požiarny útok sa pokladá za ukončený zhodením terčov. Sacie vedenie môže kolektív MH odpojiť len na výzvu hlavného rozhodcu. Používať sa bude elektronická časomiera. V prípade zlyhania časomiery má kolektív mladých hasičov pokus opakovať.

Požiarny útok s vodou je neplatný:

* Ak strieka útočný prúd do iného terča
* Ak pomôže pri plnení disciplíny iná osoba
* Ak kolektív mladých hasičov prešliapne nástrekovú čiaru
* Ak nie je naskrutkovaný sací kôš a po vytiahnutí z vodného zdroja odpadne
* Ak kolektív mladých hasičov rozpojí sacie vedenie včaššie ako ho rozhodca disciplíne vyzve k tomuto úkonu.
* Branný pretek - mladí hasiči súťažia za každý 8 členný kolektív mladých hasičov musí súťažiťminimálne jedna päťčlenná hliadka – dráha má dĺžku maximálne 2 km, v miernom kopcovitom teréne, na trati sú nasledovné stanovištia :

1. Streľba so vzduchovky – každý člen hliadky strieľa na tri terče, k dispozícii má 4 broky / štvrtý brok nemusí súťažiaci použiť / - hodnotenie: za každý nezhodený terč dostane družstvo 30 trestných sekúnd
2. Rúčkovanie po vodorovnom lane - každý člen hliadky musí prerúčkovať po vodorovne napnutom lane v dĺžke min. 3 m vo výške 2 m nad zemou , pričom sa musí lana držať obidvoma rukami a obidvoma nohami – hodnotenie: dotyk zeme nohami pri rúčkovaní , neprekonanie určeného úseku, alebo dvaja členovia na lane súčasne, za každý prípad - 1 trestná minúta za každú nesplnenú úlohu
3. Tvorenie útočného vedenia s použitím 1 ks rozdeľovač, 1 ks prúdnica C 52, 2 ks hadica C 52 10 m. Vykonanie útočného vedenia je ľubovoľným spôsobom, pričom hadice musia byť rozvinuté na celú dĺžku 20 m /rozhodca nehodnotí akým spôsobom súťažiaci rozvinú hadice a ani pretočenie hadíc/.

hodnotenie - za nevykonanie úlohy 10 trestných minút, pri nesprávne splnenej úlohe 3 trestné minúty čo znamená - hadice spojené na jeden ozub, nespojené hadice ..

1. Verejnoprospešná činnosť – pracuje celá hliadka . Každý člen KMH si vyberie jednu otázku, ktorú zodpovie. Otázky sú súčasťou týchto pokynov.

.hodnotenie – za každú nesprávne zodpovedanú otázku dostane kolektív mladých hasičov 0,30 trestných sekúnd

1. Tvorenie sacieho vedenia - s použitím, 2 ks savica 110/1,6 m, sací kôš, ventilové lanko, pričom ventilové lanko musí byť karabínkou pripnuté na klapku sacieho koša a lanko vytiahnuté na celú dĺžku spojených savíc, hodnotenie - za každý zlý spoj, prípadne zle zapnuté, alebo rozvinuté lanko , za každý prípad 3 trestné minúty
2. Uzly – každý člen hliadky uviaže jeden zo štyroch uzlov ( lodný uzol, plochá spojka, úväz na prúdnici, tesársky uzol) na pripravený stojan, hodnotenie 1 trestná minúta za každý nesprávne naviazaný uzol
3. Práca s ručnými prenosnými striekačkami – hliadka začne plniť úlohu po príchode všetkých členov na stanovište. Členovia hliadky budú mať k dispozícii 2 ks ručných prenosných striekačiek s obsahom 10 l vody. Súťažiaci dobehnú k RPS, ktoré uvedú do činnosti pumpovaním. Úloha je ukončená zostreknutím terčov. Hodnotenie – nezhodený terč – 3 trestné minúty, prešľap nástrekovej čiary 1 trestná minúta
4. **Hod granátom na cieľ**

Po príchode všetkých členov hliadky na stanovište, každý člen postupne hádže po 3

granáty /gumené atrapy/ na cieľ - vyznačený kruh s priemerom 2 m, vzdialenosť 8 m.

V ruke môže mať všetky 3 granáty, avšak ďalší hod je povolený až po dopade

predchádzajúceho hodu.

Máme novinku....budú hádzať do preglejky, kde je vyrezaný kruh. Vymysleli sme to

z dôvodu aby nedochádzalo k nezrovnalostiam, či bol hod na čiaru platný, alebo nie.

Takto buť trafí, alebo netrafí.

**Hodnotenie**: Každý zásah mimo vyznačeného cieľa = 0,30 trestných sekúnd

Na uvedených stanovištiach môže dôjsť aj k čakacej dobe, ktorá musí byť rozhodcom riadne zmeraná a zapísaná do bodovacieho hárku. Táto čakacia doba bude automaticky odpočítaná od konečného času dosiahnutého v branom preteku. K výsledku sa pripočítava priemer rokov v hasičskej hliadke. Body do TL MH budú započítané hliadke kolektívu mladých hasičov, ktorá sa umiestni v brannom preteku na lepšom mieste.

Kategórie a veková hranica:

Chlapci vo veku 6 až 15 rokov ,pričom v deň súťaže nesmie súťažiaci dovŕšiť 16 rokov

Dievčatá vo veku 6 až 15 rokov , pričom v deň súťaže nesmie súťažiaci dovŕšiť 16 rokov

* počet členov hasičského družstva 8 vrátane veliteľa
* v disciplíne požiarny útok s vodou súťaží 8 členov hasičského družstva
* v brannom preteku súťaží za jeden KMH minimálne 1 hliadka
* v TL MH je povolené požičať si 1 člena z iného DHZ, ale len pri disciplíne požiarny útok. V brannom preteku je požičanie pretekára nepovolené.
* v TL MH kategória dievčat bude len v prípade, že sa prihlásia minimálne 3 kolektívy
* v dievčenskom KMH nesmie byť žiadny chlapec, inak budú vyhodnotené v kategórii chlapci.

Kontrola veku súťažiacich:

Vek mladých hasičov bude kontrolovaný podľa členských preukazov mladého hasiča, ktorí súťažiaci predložia pri prezentácii ku kontrole . Preukazy mladých hasičov sa vystavujú na ÚzO DPO SR Martin – bezplatne.

Disciplíny:

1. Požiarny útok s vodou – 2 pokusy
2. Branný pretek

Branný pretek:

Jedna hasičská hliadka musí pozostávať z 5 členov – v brannom preteku beží len 5 detí ! Viacpočetné družstvo ako 5 nie je povolené a takéto družstvo bude diskvalifikované z branného preteku. Organizačný štáb povoľuje  5 člennú hliadku sprevádzať počas behu jedným vedúcim mládeže, ktorý bude označený reflexnou vestou.

Zabezpečenie rozhodcov:

Organizátor každého kola TLMH je povinný zabezpečiť si rozhodcov. Vybraný rozhodcovia musia byť držiteľmi odznaku odbornosti ROZHODCA. Hlavný rozhodca disciplíny požiarny útok s vodou bol Komisiou mládeže ÚzO DPO SR Martin stanovený – Martin Zachar z DHZ Žabokreky a na branné preteky Marek Šimko z DHZ Dražkovce.

Doprava:

Kolektívy mladých hasičov budú dopravené vlastnými dopravnými prostriedkami / hasičskou technikou/ a na vlastné náklady, alebo na náklady vysielajúcej organizácie DHZ / Obecný úrad, Mestský úrad, právnická osoba/.

Čas príchodu hasičských družstiev :

Termíny určené v nedeľu – požiarne útoky

Príchod do 8:30

Prezentácia, kontrola preukazov MH: do 9:15

Nástup: 9:30

Plnenie disciplíny: 9:45

Branné preteky:

Príchod do 9:00

Prezentácia, kontrola preukazov MH: do 9:30

Nástup: 9:35

Štart 1 hliadky branného preteku: 9:45

Štartovné , strava:

Každý kolektív mladých hasičov zaplatí pri prezentácii štartovné 10 eur , pri brannom preteku 5 eur za každú päťčlennú hliadku.

Organizátor kola TL MH zabezpečí pre každý kolektív mladých hasičov, t.j. 8 súťažiacich + tréner + vodič stravu v podobe párkov a 0,5 l kofoly / 10 porcií na jeden KMH /, taktiež pre rozhodcov.

Hodnotenie TL MH:

* do TL MH sa môžu zapojiť aj DHZ, ktoré nie sú riadne prihlásené do Turčianskej hasičskej ligy mladých hasičov
* každé kolo je vyhodnotené samostatne, pričom kolektívy mladých hasičov, získavajú body z každého kola. Aby kolektív získal body musí sa zúčastniť minimálne 1 kola v disciplíne požiarny útok s vodou. Ak sa kolektív zúčastní len branných pretekov získa body len za účasť v TL MH
* ceny a diplomy pre súťažné kolektívy zabezpečí organizátor ligového kola na vlastné náklady
* celkové vyhodnotenie TL MH prebehne na poslednom ligovom kole
* ceny na celkové vyhodnotenie TL MH zabezpečí ÚzO DPO SR Martin v spolupráci s organizačným štábom TL MH na vlastné náklady
* v prípade rovnakého súčtu bodov v celkovom vyhodnotení , rozhodne o výsledku umiestnenie kolektívu na 1. miestach

Výstroj a výzbroj:

Odev: hasičská pracovná rovnošata(športové oblečenie) v hasičskom družstve jednotná. Spodný diel odevu musí zakrývať lýtka a vrchný diel odevu musí prekrývať ramená.

Obuv: športová, šnurovacia v družstve jednotná. Nesmú sa používať tretry.

Prilba: v hasičskom družstve jednotná. Prilba musí spĺňať podmienky bezpečnosti a ochrany zdravia pri práci. Prilba je povinná v disciplíne požiarny útok s vodou.

Opasok: športový(po dohode usporiadateľa nemusí byť použitý),opasok sa nepoužíva pri branom preteku.

Výzbroj:

1. Požiarny útok s vodou

- 1 ks prenosná motorová striekačka schváleného typu ,sací kôš so spätnou funkčnou klapkou bez úprav, 2 ks hadice B 75 10 m +,-0,5 m, 4 ks hadice C 52 10 m +,- 0,5m( nesmú sa používať športové hadice),1 ks rozdeľovač s ľubovoľnými ventilmi bez úprav, 2 ks prúdnic C o priemere výstrekovej hubice 12,5 mm +,-0,1mm a dĺžky 40 – 50 cm celkove, je povolené používať poistky proti rozpojeniu polospojok

2 ks kľúče na polospojky, 2 ks savice so skrutkovým spojením s dĺžkou 1,6 m u všetkých disciplín nie je dovolené používať spojky ROTT.

Branný pretek :

Náradie na branný pretek dodá usporiadateľ.

Organizačný výbor Turčianskej ligy mladých hasičov:

|  |  |
| --- | --- |
| Meno a priezvisko | mobil |
| Michaela Pavolková | 0907 221582 |
| Roman Michalko | 0908 393505 |
| Ľubomír Vaňko | 0903 263167 |
| Martin Zachar | 0908 076128 |
| Stanislav Bobrovnicky | 0948 383591 |
| Denisa Urbanová | 0903 370787 |
| Martin Halgaš | 0903 014080 |
| Jan Mažari | 0910 985870 |
| Ľubomír Mateáš | 0903 297896 |
| Peter Hajas | 0908 236654 |
| Mgr. Martina Hrušková | 0948 156979 |
| Michal Mažari | 0915 957627 |
| Marek Šimko | 0915 824753 |
| Ing.. Ján Tichý | 0910 409650 |
| Ľubomír Chromec | 0905 256862 |

Rozvrh jednotlivých kôl Turčianskej ligy mladých hasičov

|  |  |  |  |
| --- | --- | --- | --- |
| Dátum | Obec  Mestská časť | Disciplíny | zodpovedá |
| 19.05.2019  08:30 | Priekopa | Požiarny útok s vodou | Ľubomír Vaňko  0903 263 167 |
| 26.05.2019  08:30 | Košťany nad Turcom | Požiarny útok s vodou | Roman Michalko  0908 393505 |
| 02.06.2019  08:30 | Záturčie | Požiarny útok s vodou | Martin Halgaš  0903 140 080 |
| 09.06.2019  08:30 | Dražkovce | Požiarny útok s vodou | Marek Šimko  0915 824 753 |
| 07.09.2019  09:00 | Valča | Branný pretek | Tibor Hurta  0907 161 499 |
| 14.09.2019  09:00 | Kláštor pod Znievom | Branný pretek | Ján Pyšný  0908 908 312, |
| 21.09.2019  09:00 | Diaková | Branný pretek | Jozef Ivaška  0915890692  Michaela Pavolková  0907 221 582 |

Branný pretek – trestné body za vek

Podľa súčtu rokov hasičskej hliadky, ktorý sa delí 5-imi a priemer rokov sa pripočíta k dosiahnutému výslednému času.

Bodovanie TL MH:

Za účasť na každej súťaži kolektív mladých hasičov získa 3 body

Dievčatá:

|  |  |
| --- | --- |
| umiestnenie | body |
| 1 miesto | 13 bodov |
| 2 miesto | 10 bodov |
| 3 miesto | 8 bodov |
| 4 miesto | 7 bodov |
| 5 miesto | 6 bodov |
| 6 miesto | 5 bodov |
| 7 miesto | 4 body |
| 8 miesto | 3 body |
| 9 miesto | 2 body |
| 10 miesto | 1 bod |

Chlapci:

|  |  |
| --- | --- |
| umiestnenie | body |
| 1 miesto | 20 bodov |
| 2 miesto | 17 bodov |
| 3 miesto | 15 bodov |
| 4 miesto | 13 bodov |
| 5 miesto | 11 bodov |
| 6 miesto | 10 bodov |
| 7 miesto | 9 bodov |
| 8 miesto | 8 bodov |
| 9 miesto | 7 bodov |
| 10 miesto | 6 bodov |
| 11 miesto | 5 bodov |
| 12 miesto | 4 body |
| 13 miesto | 3 body |
| 14 miesto | 2 body |
| 15miesto | 1 bod |

Bodovanie ligy mladých hasičov: platí pre kolektívy, ktoré sa zúčastnia minimálne jedného kola v disciplíne požiarny útok s vodou. Víťaz každého kola dosiahne najvyšší počet bodov.

Povinnosť pre členov organizačného štábu Turčianskej ligy mladých hasičov je zúčastniť sa posledného kola TL MH 21.09.2019 v Diakovej, kde prebehne záverečné vyhodnotenie TL MH.

Spracovala: Komisia mládeže pri ÚzO DPO SR Martin

PaedDr.Tomáš Zanovit

predseda ÚzO DPO SR Martin